
ΤΕΥΧΟΣ ΔΕΥΤΕΡΟ 


Αρ 


. Φύλλου 995 


ΑΠΟΦΑΣΕΙΣ 

Αριθμ. 1016/23370 

Τροποποίηση Οργανισμού Εσωτερικής Υπηρεσί¬ 
ας της Δημοτικής Επιχείρησης Ύδρευσης Αποχέ¬ 
τευσης Κύμης - Αλιβερίου (Δ.Ε.Υ.Α.Κ.Α.). 

Ο ΣΥΝΤΟΝΙΣΤΗΣ ΑΠΟΚΕΝΤΡΩΜΕΝΗΣ 
ΔΙΟΙΚΗΣΗΣ ΘΕΣΣΑΛΙΑΣ - ΣΤΕΡΕΑΣ ΕΛΛΑΔΑΣ 

Έχοντας υπόψη: 

1. Τις διατάξεις: 

α) των άρθρων 6 και 280 του ν. 3852/2010 «Νέα Αρχι¬ 
τεκτονική της Αυτοδιοίκησης και της Αποκεντρωμένης 
Διοίκησης - Πρόγραμμα Καλλικράτης» (Α'87). 

β) της παραγράφου 2, περίπτωση θ του άρθρου 5 και 
της παραγράφου 2, περίπτωση β του άρθρου 7 του ν. 
3469/2006 «Εθνικό Τυπογραφείο, Εφημερίςτης Κυβερ- 
νήσεως και λοιπές διατάξεις» (Α' 131). 

γ) του άρθρου 7 του ν. 1069/1980 «Περί κινήτρων δια 
την ίδρυσιν Επιχειρήσεων Υδρεύσεως και Αποχετεύσε- 
ως» (ΑΊ 91), όπως τροποποιήθηκε και ισχύει. 

δ) του άρθρου 28 του ν. 4325/2015 «Εκδημοκρατι¬ 
σμός της Διοίκησης - Καταπολέμηση Γραφειοκρατίας 
και Ηλεκτρονική Διακυβέρνηση. Αποκατάσταση αδικιών 
και άλλες διατάξεις» (Α'47). 

ε) του άρθρου 24 του ν. 4368/2016 «Μέτρα για την 
επιτάχυνση του κυβερνητικού έργου και άλλες διατά¬ 
ξεις» (Α'21). 

στ) της παραγράφου 4, περίπτωση γγ του άρθρου 8 
του π.δ/τος 138/2010 «Οργανισμός της Αποκεντρωμένης 
Διοίκησης Θεσσαλίας - Στερεάς Ελλάδας» (Α'231). 

ζ) της παραγράφου Γ, περίπτωση 5, του άρθρου 8 
της αριθμ. οικ. 6983/85785/01.06.2017 απόφασης του 
Συντονιστή Αποκεντρωμένης Διοίκησης Θεσσαλίας - 
Στερεάς Ελλάδας «Παροχή εξουσιοδότησης υπογραφής 
πράξεων και εγγράφων «Με εντολή Συντονιστή» του 
Συντονιστή Αποκεντρωμένης Διοίκησης Θεσσαλίας - 
Στερεάς Ελλάδας (Α.Δ.Θ.Σ.Ε.) στον Προϊστάμενο ή στην 
Προϊσταμένητης Γενικής Διευθύνσεως Εσωτερικής Λει¬ 
τουργίας και στους Προϊσταμένους ή στις Προϊσταμέ- 
νες Διευθύνσεων και Τμημάτων της ανωτέρω Γενικής 
Διευθύνσεως» (Β' 2002), όπως διορθώθηκε με το Φ.Ε.Κ. 
2189/Β'. 


2. Τον Οργανισμό Εσωτερικής Υπηρεσίας της Δημοτι¬ 
κής ΕπιχείρησηςΎδρευσης Αποχέτευσης Κύμης- Αλιβε- 
ρίου (Δ.Ε.Υ.Α.Κ.Α.) (Φ.Ε.Κ. 1039/Β703-06-2015). 

3. Την 198/17.10.2017 (ΑΔΑ: 6ΧΓ6ΘΚ5Τ-ΕΤΣ) απόφαση 
του Διοικητικού Συμβουλίου της Δημοτικής Επιχείρησης 
Ύδρευσης Αποχέτευσης Κύμης - Αλιβερίου (Δ.Ε.Υ.Α.Κ.Α.) 
καθώς και την 14/12-01-2018 (ΑΔΑ: ΩΘ4ΙΩΛΡ-3ΔΓ) από¬ 
φαση του Δημοτικού Συμβουλίου του Δήμου Κύμης - 
Αλιβερίου, αποφασίζουμε: 

Εγκρίνουμε την τροποποίηση του Οργανισμού Εσωτε¬ 
ρικής Υπηρεσίας της Δημοτικής ΕπιχείρησηςΎδρευσης 
Αποχέτευσης Κύμης - Αλιβερίου (Δ.Ε.Υ.Α.Κ.Α.), ως εξής: 

Το Άρθρο 2ο 

η παράγραφος 4 

4. Κάτω από την άμεση εποπτεία και τον έλεγχο του 
Διοικητικού Συμβουλίου βρίσκονται - 

Ο Γενικός Διευθυντής και οι Διευθυντές των τριών 
Υπηρεσιών. 

-Το γραφείο Γραμματείας Διοίκησης. 

-Το γραφείο Τεχνικού Ασφαλείας. 

-Το γραφείο Εξωτερικών Συμβούλων. 

Το προσωπικό των ανωτέρω γραφείων συνεργάζεται 
στενά με τον Πρόεδρο, τον Γενικό Διευθυντή με τους 
Διευθυντές των τριών Υπηρεσιών της Επιχείρησης. 

Το Άρθρο 3ο 

Οργάνωση και Διάρθρωση των Υπηρεσιών 

- Η Δημοτική Επιχείρηση Ύδρευσης και Αποχέτευσης 
Δήμου Κύμης-Αλιβερίου, συγκροτείται από τις παρα¬ 
κάτω Υπηρεσίες, οι οποίες βρίσκονται κάτω από την 
άμεση εποπτεία και έλεγχο του Γενικού Διευθυντή της 
Δ.Ε.Υ.Α.Κ.Α., 

- Διοικητική και Οικονομική Υπηρεσία (Δ.Ο.Υ.) 

-Τεχνική Υπηρεσία (Τ.Υ.) 

1. Το επίπεδο Διοικητικής και Οργανωτικής διάρθρω¬ 
σης της Δ.Ε.Υ.Α.Κ.Α. είναι: 

- Διεύθυνση 

- Υπηρεσία 

-Τμήμα 

- Γραφείο / Συνεργείο 

1. Οι αντίστοιχοι επικεφαλείς των παραπάνω διοικητι¬ 
κών επιπέδων ονομάζονται: 

- Γενικός Διευθυντής 

- Διευθυντής Υπηρεσίας 

- Προϊστάμενος Τμήματος 

- Υπεύθυνος Γραφείου ή Συνεργείου. 

Το Άρθρο 4ο 

Τοποθέτηση του Τακτικού Προσωπικού σε 
οργανικές θέσεις- Καθορισμός Αρμοδιοτήτων 
του Τακτικού Προσωπικού. 

1. Η τοποθέτηση του τακτικού προσωπικού της 
Επιχείρησης σε κενές οργανικές θέσεις, με την επι¬ 
φύλαξη της υποπαρ. (β) της παρ. 5 του άρθρου 6 
του ν.1069/1980, γίνεται με απόφαση του Δ.Σ της 
Δ.Ε.Υ.Α.Κ.Α. ως εξής: 

-Του Γενικού Διευθυντή, μετά από εισήγηση του Προ¬ 
έδρου ή του Αντιπροέδρου του Δ.Σ. της Δ.Ε.Υ.Α.Κ.Α και 
η διάρκεια της θητεία του θα ορίζεται με απόφαση του 
Δ/κού Συμβουλίου. 

-Των Διευθυντών των Υπηρεσιών (Διοικητικής και Οι¬ 
κονομικής Υπηρεσίας, Τεχνικής Υπηρεσίας, Υπηρεσίας 
Περιβάλλοντος - Διαχείρισης Υδάτινων Πόρων 

- Ποιοτικού Ελέγχου), μετά από εισήγηση του Γενικού 
Διευθυντή και σε περίπτωση απουσίας ή κωλύματος αυ¬ 
τού, με εισήγηση του Προέδρου ή του Αντιπροέδρου 
του ΔΣ. 

-Των Προϊσταμένων Τμημάτων, των Υπευθύνων Γρα¬ 
φείων ή Συνεργείων και του λοιπού Τακτικού Προσωπι¬ 
κού, μετά από εισήγηση του Διευθυντή της αντίστοιχης 
Υπηρεσίας. 

2. Η ανάθεση καθηκόντων και ο καθορισμός αρμοδιο¬ 
τήτων για κάθε εργαζόμενο της Επιχείρησης, γίνεται με 
απόφαση του Προέδρου ή του Αντιπροέδρου του ΔΣ της 
Δ.Ε.Υ.Α.Κ.Α., μετά από εισήγηση του Γενικού Διευθυντή 
και σε περίπτωση απουσίας ή κωλύματος αυτού μετά 
από εισηγήσεις των Διευθυντών Υπηρεσιών ο καθένας 
για την υπηρεσία του. 

Το Άρθρο 5ο 

Σχέσεις Διεύθυνσης -Υπηρεσιών - 
Τμημάτων -Γραφείων - Εργαζομένων 

1. Η Γενική Διεύθυνση, οι Υπηρεσίες, τα Τμήματα, τα 
Γραφεία ή Συνεργεία και οι Εργαζόμενοι της Επιχείρησης, 
συνεργάζονται για την εκπλήρωση του σκοπού για τον 
οποίο συστάθηκε η Δ.Ε.Υ.Α.Κ.Α. 

2. Ο Γενικός Διευθυντής λογοδοτεί στον Πρόεδρο ή 
Αντιπρόεδρο (απουσία ή κωλύματος του Προέδρου) και 
το Διοικητικό Συμβούλιο της Επιχείρησης. 

3. Οι Διευθυντές των τριών Υπηρεσιών είναι ισό¬ 
τιμοι και λογοδοτούν στον Γενικό Διευθυντή, στον 
Πρόεδρο του ΔΣ και στο Διοικητικό Συμβούλιο της 
Επιχείρησης. 

4. Οι ΠροϊστάμενοιΤμημάτων είναι ισότιμοι και λογο¬ 
δοτούν στους Διευθυντές των Υπηρεσιών τους. 

5. Οι Υπεύθυνοι Γραφείων ή Συνεργείων είναι ισότιμοι 
και λογοδοτούν στον Προϊστάμενο του Τμήματος που 
ανήκουν. 

6. Οι Λοιποί Εργαζόμενοι είναι ισότιμοι και λογοδοτούν 
στον υπεύθυνο γραφείου ή συνεργείου που ανήκουν. 


7. Κατάρτιση και εισήγηση προγραμμάτων δράσης τα 
οποία είναι δυνατόν να περιλαμβάνουν. 

Το Άρθρο 6ο 
Η παράγραφος 6 

6* Ο Γενικός Δ/ντής, Διευθυντής Διοικητικών και Οι¬ 
κονομικών καιΤεχν. Υπηρεσιών. 

Το Άρθρο 8ο 
Διάρθρωση Υπηρεσιών 

Η διάρθρωση των Υπηρεσιών της Δ.Ε.Υ.Α.Κ.Α. έχει ως 
ακολούθως: 

1. Γενικός Διευθυντής 

2. Διοικητική και Οικονομική Υπηρεσία (Δ.Ο.Υ.) 

2.1. Διευθυντής Διοικητικής και Οικονομικής Υπηρε¬ 
σίας. 

2.1.1. Γραφείο Γραμματείας Δ.Ο.Υ. 

2.2.2. Γραφείο Εξυπηρέτησης Πελατών και έκδοσης 
αδειών σύνδεσης με τα δίκτυα. 

2.2. Τμήμα Διοικητικό 

2.2.1. Γραφείο Προσωπικού και Μισθοδοσίας - Εκπαί¬ 
δευσης Προσωπικού 

Γραφείο Γραμματείας - Γενικού Πρωτοκόλλου - Γενι¬ 
κών Καθηκόντων 

2.3. Τμήμα Οικονομικό 

2.3.1. Γραφείο Λογιστηρίου. 

2.3.2. Γραφείο Ταμείου. 

2.3.3. Γραφείο Προμηθειών Διαχείρισης Υλικών και 
Αποθήκης. 

2.3.4 Γραφείο Λογιστηρίου 

2.4. Τμήμα Καταναλωτών 

2.4.2. Γραφείο Καταγραφής κατανάλωσης και διανομής 
λογαριασμών. 

3. Τεχνική Υπηρεσία (Τ.Υ.) 

3.1. Διευθυντής Τεχνικής Υπηρεσίας 

3.1.1 ΤμήμαΤεχνικό 

3.1.2. Γραφείο Λειτουργίας και Συντήρησης Δικτύου 
ύδρευσης# Αποχέτευσης, ΚΑΑ και Αντλιοστασίων, Εξω¬ 
τερικού Υδραγωγείου και Δεξαμενών. 

3.1.3. Γραφείο Συνδέσεων Δικτύου Ύδρευσης -Απο¬ 
χέτευσης, Λειτουργίας και Συντήρησης Εγκαταστά¬ 
σεων Η/Μ, Λειτουργίας και Συντήρησης Βιολογικού 
Σταθμού. 

3.1.4. Γραφείο Μελετών, Σχεδιασμού, Προγραμματι¬ 
σμού, Ειδικών Μελετών, Τοπογραφήσεων, Κίνησης, Συ¬ 
ντήρησης και Επισκευής Οχημάτων. 

3.1.5. Γραφείο Διαχείρισης, Υδάτινων Πόρων, Διαφύ¬ 
λαξης Υδροφόρου Ορίζοντα 

Η σχηματική απεικόνιση της οργανωτικής διάρθρωσης 
των υπηρεσιών της Επιχείρησης δίνεται στο τέλος του 
παρόντος κανονισμού. 

Το Άρθρο 9ο 

Ειδικότητες - Οργανικές Θέσεις 


α/α 

Κατη¬ 

γορία 

Ειδικότητα 

ΟΡΓ/ΚΕΣ 

ΘΕΣΕΙΣ 

ΚΕΝΕΣ 

ΟΡΓ/ΚΕΣ 

ΘΕΣΕΙΣ 

1 

ΠΕ 

ΓΕΝΙΚΟΣ ΔΙΕΥΘΥΝΤΗΣ 

1 

1 

2 

ΤΕ 

ΓΡΑΜΜΑΤΕΙΑ Δ.Σ., 

ΠΡΟΕΔΡΟΥ ΚΑΙ Γ. ΔΙΕΥΘΥΝΤΗ 

1 

1 

3 

ΔΕ 

ΔΕ Διοικητικός Γραμματέας 

1 

1 

4 

ΠΕ 

ΔΙΟΙΚΗΤΙΚΟΣ ΠΕ 

1 

0 

5 

ΔΙΟΙΚΗΤΙΚΟΥ ΟΙΚΟΝΟΜΙΚΟΥ 

1 

1 

6 

Μηχανολόγοι - Μηχανικοί ΠΕ 

1 

0 

7 

ΠΕ. ΧΗΜΙΚΟΣ 

1 

1 

8 

ΠΕ ΠΟΛΙΤΙΚΩΝ ΜΗΧΑΝΙΚΩΝ 

1 

1 

9 

ΠΕ. Μηχανικός Παραγωγής 
και Δ/νσης 

1 

0 

10 

ΤΕ 

Τ.Ε. Ηλεκτρολόγων 

1 

1 

11 

Τ.Ε. Πολιτικών Έργων 
Υποδομής 

2 

0 

12 


Δ.Ε. Αποθηκάριος 

1 

0 

13 

Δ.Ε. Διοικητικών 

5 

3 

14 

Δ.Ε.Τεχνίτες - Υδραυλικοί 

7 

3 

15 

Δ.Ε. Ηλεκτρολόγος 

1 

0 

16 

Δ.Ε. Βοηθός Ηλεκτρολόγος 

1 

1 

17 

Δ.Ε. Εργάτης ΒΙΟΚΑ 

1 

0 

18 

Δ.Ε. Ελεγκτής Καταμετρητών 

2 

0 

19 

Δ.Ε. Βοηθός Καταμετρητών 

1 

0 

20 

Δ.Ε. Εισπρακτόρων 

4 

2 

21 

Δ.Ε. Ταμίες 

4 

2 

22 

Δ.Ε. Τεχνικός Εγκ. Σωλήνων 

1 

0 

23 

Δ.Ε. Χειριστές Μηχανημάτων 
Έργων 

2 

1 

24 


Υ.Ε. Καταμετρητές- 
Υδρομετρητές 

2 

0 

25 


Υ.Ε. Χειριστές Μηχανημάτων 
έργων 

1 

1 

26 


Υ.Ε. Βοηθοί - εργάτες γενικών 
καθηκόντων 

10 

5 

27 


ΠΡΟΣΩΠΙΚΟ ΙΔΟΧ 

10 

8 


- Τα προσόντα του Προσωπικού της ΔΕΥΑ, έχουν 
εφαρμογή οι διατάξεις του Άρθρου 7 του ν.1069/1980 
και του π.δ. 50/2001 όπως κάθε φορά ισχύουν καθώς 
και τα πρόσθετα προσόντα που καθορίζονται μετά από 
απόφαση του ΔΣ. 

Το Άρθρο 10ο 

Αρμοδιότητες Γενικού Διευθυντή 

Οι αρμοδιότητες τα καθήκοντα και τα δικαιώματα του 
Γενικού Διευθυντή καθορίζονται όπως προβλέπουν κάθε 
φορά οι ισχύουσες διατάξεις νόμων και οι κανονισμοί 
της Δ.Ε.Υ.Α.Α. 

Ειδικότερα ο Γενικός Διευθυντής: 

1. Προΐσταται όλων των Υπηρεσιών, Τμημάτων, Γρα¬ 
φείων και Συνεργείων της Επιχείρησης, εξασφαλίζει την 
ομαλή λειτουργία της και φροντίζει: 

- Για την εκπλήρωση του σκοπού για τον οποίο συστή- 
θηκε η επιχείρηση. 


- Για την κατάρτιση του ετήσιου προγράμματος κατα¬ 
σκευής, επέκτασης και συντήρησης των δικτύων ύδρευ¬ 
σης, αποχέτευσης και των συναφών μ’ αυτά εγκαταστά¬ 
σεων. 

- Για την κατάρτιση του ετήσιου προγράμματος επεν¬ 
δύσεων για το επόμενο οικονομικό έτος, καθώς και τα 
επόμενα τέσσερα (4) οικονομικά έτη, υποδεικνύοντας 
τις πηγές χρηματοδότησης. 

- Για τη σύνταξη, δύο τουλάχιστον μήνες πριν την 
έναρξη κάθε οικονομικού έτους, του Προϋπολογισμού 
Εσόδων και Εξόδων της Επιχείρησης. 

- Για τη κατάρτιση των αναγκαίων αναμορφώσεων και 
τροποποιήσεων στα προγράμματα κατασκευής των έρ¬ 
γων και τον ετήσιο Προϋπολογισμό Εσόδων και Εξόδων. 

- Για την σύνταξη του ετήσιου απολογισμού και της 
έκθεσης πεπραγμένων της επιχείρησης μέσα σε τρεις 
(3) μήνες από την λήξη κάθε έτους. 

- Για τον έγκαιρο προγραμματισμό από τις διάφορες 
υπηρεσίες των παραγγελιών όλων των αναγκαίων υλι¬ 
κών λειτουργίας των εγκαταστάσεων και εκτέλεσης των 
διαφόρων έργων, όπως και για την ποιότητα και τις τιμές 
αυτών, σύμφωνα με τις αποφάσεις και εντολές του ιδίου, 
του προέδρου, και του Διοικητικού Συμβουλίου. 

- Για την υπεύθυνη εκτέλεση των αποφάσεων του ΔΣ 

2. Ο Γεν. Διευθυντής ελέγχει την καθημερινή εργασία 

της επιχείρησης, ασκεί την εποπτεία επί της διεξαγωγής 
των εργασιών κάθε υπηρεσίας έχοντας την διοίκηση του 
προσωπικού της και εισηγείται στο Διοικητικό Συμβούλιο 
επί: 

-Της ανάθεσης μελετών εκτελέσεων έργων και προ¬ 
μηθειών σύμφωνα με τις ισχύουσες διατάξεις. 

- Κάθε εκποίησης ή εκμίσθωσης ακινήτων ή κινητών 
πραγμάτων που ανήκουν στην επιχείρηση. 

- Έγερσης αγωγών και άσκηση των ενδίκων μέσων, 
παραίτησης και συμβιβασμού. 

- Σύναψης δανείων. 

- Συμμετοχής φυσικών ή νομικών προσώπων ή Ορ¬ 
γανισμών Τοπικής Αυτοδιοίκησης ή επιχειρήσεων κοι¬ 
νής ωφέλειας στη δαπάνη κατασκευής έργων, τα οποία 
επιθυμούν να κατασκευάσει η επιχείρηση, κατά προτε¬ 
ραιότητα, όπως και τους όρους αυτής της συμμετοχής. 

- Της λήψης των κατάλληλων μέτρων για την ασφά¬ 
λεια των εργαζομένων της επιχείρησης, όπως και για 
την τήρηση των διατάξεων της εργατικής νομοθεσίας. 
Οι αρμόδιοι κατά περίπτωση προϊστάμενοι είναι υποχρε¬ 
ωμένοι να θέτουν αμελλητί υπόψη του Γεν. Διευθυντή 
τέτοια ζητήματα. 

3.0 Γενικός Διευθυντής της επιχείρησης έχει τη μέρι¬ 
μνα και την ευθύνη της εκτέλεσης των αποφάσεων του 
Διοικητικού Συμβουλίου και επιτροπών της παρ. 3 του 
άρθρου 5 του ν.1069/1980, μετέχει δε στις συνεδριάσεις 
του Δ.Σ εισηγούμενος τα προς συζήτηση θέματα, χωρίς 
ψήφο. 

4.0 Γενικός Διευθυντής αποφασίζει περί: 

- Εκτέλεσης προμηθειών και ανάληψης υποχρεώσεων, 
εφόσον η συνολική δαπάνη δεν υπερβαίνει το ποσό των 
πέντε χιλιάδων οκτακόσιων εξήντα εννέα ευρώ και σα¬ 
ράντα λεπτά (5.869,40 Ευρώ) επιτρεπόμενης της αυξο- 

μείωσης του χρηματικού αυτού ορίου με απόφαση του 
Διοικητικού Συμβουλίου της Επιχείρησης. 

-Της χορήγησης αδειών στο προσωπικό της επιχείρη¬ 
σης κατόπιν των εισηγήσεων των αρμοδίων κατά περί¬ 
πτωση προϊσταμένων. 

-Τοποθέτησης του προσωπικού στις προβλεπόμενες 
από την επιχείρηση θέσεις. 

Ο Γενικός Διευθυντής της επιχείρησης: 

- Θεωρεί και υπογράφει τις μελέτες επέκτασης και 
συμπλήρωσης των εγκαταστάσεων, τους όρους των 
διακηρύξεων της προμήθειας όλων των υλικών και της 
εκτέλεσης νέων έργων. 

- Θεωρεί και υπογράφει τα εντάλματα πληρωμών και 
τις ημερήσιες ταμειακές καταστάσεις της επιχείρησης, 
την οποία αρμοδιότητα μπορεί να εκχωρήσει για ορι¬ 
σμένο ή αόριστο μέχρι ανάκλησης χρόνο και κατόπιν 
έγκρισης του Διοικητικού Συμβουλίου στον Διευθυντή 
Διοικητικών και Οικονομικών Υπηρεσιών. 

- Θεωρεί τα διάφορα τιμολόγια προμήθειας εργαλείων, 
υλικών κ.λπ. πριν από την έκδοση των ενταλμάτων πλη¬ 
ρωμής, αφού προηγουμένως ζητήσει από τις αρμόδιες 
κατά περίπτωση υπηρεσίες να βεβαιώσουν ότιπαραλή- 
φθηκαν τα αναγραφόμενα στα τιμολόγια υλικά ή υπη¬ 
ρεσίες και ότι η ποιότητα, οι τιμές μονάδας και οι άλλοι 
όροι της προμήθειας είναι σύμφωνοι με την παραγγελία, 
τη σύμβαση ή το ιδιωτικό συμφωνητικό. 

- Υπογράφει όλα τα έγγραφα υπηρεσιακού χαρακτήρα. 
Τα έγγραφα ανάληψης υποχρεώσεων υπογράφονται από 
το Γενικό Διευθυντή μόνο εφόσον έχει εξουσιοδοτηθεί 
από το Διοικητικό Συμβούλιο και πάντοτε μέσα στο πλαί¬ 
σιο αυτής της εξουσιοδότησης. 

- Έχει επίσης όλες τις άλλες αρμοδιότητες και εξουσίες 
που ορίζονται από τη διέπουσα τη Δ.Ε.Υ.Α. νομοθεσία, 
τους άλλους εσωτερικούς κανονισμούς αυτής και αυτές 
που εκχωρεί προς αυτόν το Διοικητικό Συμβούλιο ή ο 
Πρόεδρος του Διοικητικού Συμβουλίου. 

- Ο Γενικός Διευθυντής της επιχείρησης καλεί υποχρεω¬ 
τικά τουλάχιστον μία φορά τις πρώτες μέρες κάθε μήνα, 
αλλά και όσες φορές κρίνει σκόπιμο, τους Διευθυντές 
Τεχνικών Υπηρεσιών και Διοικητικών - Οικονομικών Υπη¬ 
ρεσιών, προκειμένου να ενημερωθεί για την πορεία των 
εργασιών, να συντονίσει τις εργασίες, να επιλύσει τυχόν 
διοικητικά ή τεχνικά προβλήματα και να ενημερώσει αυ¬ 
τούς για τη μελλοντική πορεία της επιχείρησης. 

- Μέχρι τον διορισμό Γενικού Διευθυντή τα καθήκο¬ 
ντα αυτού ασκεί ο με απόφαση του Δ.Σ. της Δ.Ε.Υ.Α.Κ.Α. 
οριζόμενος υπάλληλος αυτής, ο κατά βαθμό ανώτερος 
και επί ισόβαθμων ο αρχαιότερος. 

-Τον Γενικό Διευθυντή όταν απουσιάζει ή κωλύεται 
αναπληρώνει, με απόφαση του ΔΣ της Δ.Ε.Υ.Α.Κ.Α., ο 
αρχαιότερος από τους δύο Διευθυντές Υπηρεσιών. 

Άρθρο 11ο 

Διευθυντής Διοικητικής και Οικονομικής 

Υπηρεσίας (Δ.Ο.Υ.) 

1. Ο Διευθυντής της Διοικητικής και Οικονομικής 
Υπηρεσίας προΐσταται σε όλα τα Τμήματα, Γραφεία και 
Συνεργεία της Διοικητικής και Οικονομικής Υπηρεσίας 


της Επιχείρησης, συντονίζοντας και ελέγχοντας όλες τις 
εργασίες τους. 

2. Είναι υπεύθυνος για: 

-Τη κατάρτιση, κάθε χρόνο, του προγράμματος επεν¬ 
δύσεων για το επόμενο οικονομικό έτος, υποδεικνύο¬ 
ντας τις εγκεκριμένες ή τις προτεινόμενες πηγές χρη¬ 
ματοδότησης τούτου. 

- Τη σύνταξη, δύο τουλάχιστον μήνες πριν από την 
έναρξη κάθε οικονομικού έτους, του Προϋπολογισμού 
εσόδων και εξόδων της Επιχείρησης. 

-Τη σύνταξη του ετήσιου απολογισμού της Επιχείρη¬ 
σης, μέσα σε τρεις μήνες από τη λήξη κάθε οικονομικού 
έτους. 

-Τη σύνταξη και υπογραφή των ετήσιων οικονομικών 
καταστάσεων (Ισολογισμό, Αποτελέσματα Χρήσεως, Λο¬ 
γαριασμό Εκμετάλλευσης και Πίνακα διάθεσης αποτελε¬ 
σμάτων) της Επιχείρησης. 

- Για τον ορισμό αντικαταστάτη του Προϊσταμένου 
Τμήματος ή Γραφείου της Δ.Ο.Υ., όταν αυτός απουσιάζει. 

3. Ελέγχει: 

-Την πορεία εκτέλεσης του προϋπολογισμού εσόδων 
και εξόδων και του ταμιακού προϋπολογισμού και ενη¬ 
μερώνει τακτικά τη Διοίκηση. 

- Ολα τα εισερχόμενα τιμολόγια προμηθειών και πα¬ 
ροχής υπηρεσιών, πριν από την έκδοση των ενταλμάτων 
πληρωμής. 

- Ολα τα τιμολόγια και τις αποδείξεις προμηθειών και 
παροχής υπηρεσιών που εκδίδει η Επιχείρηση. 

-Τα Γραμμάτια Είσπραξης καιτα Εντάλματα Πληρωμής 
της Επιχείρησης. 

- Τις μισθολογικές καταστάσεις, τους βεβαιωτικούς κα¬ 
ταλόγους, τις καταστάσεις ανακλήσεων τελών και γενικά 
όλες τις οικονομικές καταστάσεις της Επιχείρησης. 

-Το κλείσιμο και τη συμφωνία τουΤαμείου και την κα¬ 
τάθεση των ταμιακών διαθεσίμων στις Τράπεζες. 

- Και παρακολουθεί τα χρηματικά διαθέσιμα που είναι 
κατατιθέμενα στις Τράπεζες. 

-Τη σύνταξη της συγγραφής υποχρεώσεων και τους 
όρους της διακήρυξης των διαγωνισμών που αφορούν 
την προμήθεια μηχανών γραφείου, Η/Υ και συστημάτων, 
γραφικής ύλης, εντύπων, ειδών καθαριότητας και λοιπών 
ειδών διοικητικής φύσεως. 

- Και έχει την εποπτεία της καλής και αποτελεσματικής 
εξυπηρέτησης των Καταναλωτών. 

- Και παρακολουθεί την αποδοτικότητα του προσω¬ 
πικού της υπηρεσίας του και τη σύνταξη των εκθέσεων 
ατομικής αξιολόγησης. 

- Και έχει τη γενικό ευθύνη εκτέλεσης των πάσης φύ¬ 
σεως εργασιών της υπηρεσίας, σύμφωνα με τους αντί¬ 
στοιχους κανονισμούς. 

-Την τήρηση των διατάξεων του παρόντος Ο.Ε.Υ. κα¬ 
θώς επίσης και των κανονισμών της Επιχείρησης. 

- Οποιοδήποτε ζήτημα οικονομικής φύσεως, γΓ αυτό 
και διενεργεί τακτικά έλεγχο σε κάθε τμήμα της Οικονο¬ 
μικής Υπηρεσίας. 

- Και παρακολουθεί την ομαλή είσπραξη όλων των 
απαιτήσεων της Επιχείρησης. 

-Την κανονική είσπραξη και έγκαιρη απόδοση των 

λογαριασμών Δημοσίου, των Ασφαλιστικών ταμείων και 
λοιπών τρίτων. 

- Και χρησιμοποιεί οποιονδήποτε από το προσωπικό 
της Υπηρεσίας του για την εκτέλεση κάθε άλλης, εργασί¬ 
ας ανάλογα με τις ανάγκες που παρουσιάζονται σε κάθε 
τμήμα. 

1. Παραλαμβάνει την εισερχόμενη αλληλογραφία της 
Επιχείρησης την οποία κατανέμει στα αρμόδια τμήματα 
και την παραδίδει στο Γραφείο Γραμματείας -Γεν. Πρω¬ 
τοκόλλου για την πρωτοκόλληση και τη διανομή τους 
στα τμήματα. 

2. Συμμετέχει στις συνεδριάσεις του Δ.Σ. της Επιχείρη¬ 
σης, χωρίς δικαίωμα ψήφου. 

Τον Διευθυντή Διοικητικής και Οικονομικής Υπηρε¬ 
σίας όταν απουσιάζει τον αναπληρώνει προϊστάμενος 
Τμήματος της Υπηρεσίας του, μετά από απόφαση του 
Διοικητικού Συμβουλίου της Επιχείρησης. 

Από το Άρθρο 11 ο αναριθμούνται 12ο.κ.λπ. 

Το Άρθρο 14ο και με την νέα αρίθμηση 15 
ΔιευθυντήςΤεχνικής Υπηρεσίας 

Ο Διευθυντής της Τεχνικής Υπηρεσίας προΐσταται σε 
όλα τα τμήματα, γραφεία και συνεργεία της Τεχνικής 
Υπηρεσίας και συντονίζει τις εργασίες τους δίνοντας τις 
κατάλληλες οδηγίες προς τους προϊσταμένους των τμη¬ 
μάτων. Είναι υπεύθυνος απέναντι στον Γενικό Διευθυντή 
και στη Διοίκηση για τις πράξεις ή τις παραλείψεις της 
Τεχνικής Υπηρεσίας. 

Ο Διευθυντής τηςΤεχνικής Υπηρεσίας: 

- Διοικεί, παρακολουθεί, ελέγχει και εποπτεύει την εκ¬ 
πόνηση των μελετών και την εκτέλεση των έργων της 
Δ.Ε.Υ.Α.Α. και είναι προσωπικά υπεύθυνος και υπόλογος 
στον Γενικό Διευθυντή για κάθε ανωμαλία που έχει σχέ¬ 
ση με την εκτέλεση των έργων, την έγκαιρη προμήθεια 
υλικών, την επισκευή και συντήρηση των οικοδομικών 
εγκαταστάσεων και των δικτύων ύδρευσης και αποχέ¬ 
τευσης. 

- Ορίζει, από τους τεχνικούς υπαλλήλους της υπηρε¬ 
σίας του, τους επιβλέποντες και τους βοηθούς τους για 
κάθε έργο, χωρίς να είναι απαραίτητο ο επιβλέπων να 
προέρχεται από το τμήμα, στο οποίο ανήκει το εκτελού- 
μενο έργο και γενικά προβαίνει σε κάθε νόμιμη ενέργεια. 

- Ορίζει, από τους τεχνικούς υπαλλήλους της υπηρε¬ 
σίας του, τις επιτροπές για την παραλαβή και τον έλεγχο 
της ποιότητας των υλικών των έργων και το χαρακτηρι¬ 
σμό των εδαφών. 

- Εγκρίνει το χρονοδιάγραμμα εργασιών των έργων, 
θεωρεί τους λογαριασμούς των αναδοχών των έργων 
και τους υποβάλλει στον Πρόεδρο του ΔΣ. 

- Ασκεί όλες τις αρμοδιότητες της διευθύνουσας 
υπηρεσίας που καθορίζονται από τους ισχύοντες ,κάθε 
φορά, νόμους για την εκτέλεση δημοσίων έργων. 

0 Διευθυντής τηςΤεχνικής Υπηρεσίας είναι υπεύθυνος: 

- Για την κατανομή και συντονισμό των μεταφορικών 
μέσων, των μηχανημάτων και των άλλων μηχανικών μέ¬ 
σων στις διάφορες υπηρεσίες και τα εκτελούμενα έργα 
καθορίζοντας την προτεραιότητα. 

- Για την εποπτεία και σωστή λειτουργία τηςΤεχνικής 
Υπηρεσίας. 


- Για την εποπτεία και την καλή εξυπηρέτηση των Κα¬ 
ταναλωτών. 

- Για την παρακολούθηση της αποδοτικότητας τηςΤ.Υ. 
και τη σύνταξη των εκθέσεων ατομικής αξιολόγησης. 

- Για την συνεργασία με το γραφείο προμηθειών της 
Δ.Ο.Υ. για την σύνταξη της συγγραφής υποχρεώσεων 
και τους όρους της διακήρυξης των διαγωνισμών που 
αφορούν την προμήθεια τεχνικής φύσεως υλικών, εργα¬ 
λείων και μηχανημάτων όπως αυτά προβλέπονται από 
τον Κανονισμό Προμηθειών. 

- Γ ια την εποπτεία της σύνταξης πάσης φύσεως τεχνι¬ 
κής μελέτης. 

- Για την εισήγηση στο Γενικό Διευθυντή για την εκμί- 
σθωση μηχανημάτων, μεταφορικών μέσων κ.λπ. εφόσον 
τα ίδια μέσα της επιχείρησης δεν επαρκούν ή δεν μπο¬ 
ρούν ν’ ανταποκριθούν στις ανάγκες από άποψη χρόνου 
κατόπιν εισήγησης των αρμοδίων υπευθύνων. 

- Για τον ορισμό αντικαταστάτη Προϊσταμένου τμήμα¬ 
τος, γραφείου ή συνεργείου της Τ.Υ. όταν αυτός απου¬ 
σιάζει. 

Ο Διευθυντής τηςΤεχνικής Υπηρεσίας καταρτίζει με 
τη βοήθεια και τη συνεργασία των υπευθύνων των τμη¬ 
μάτων της Υπηρεσίας που προΐσταται: 

-Το ετήσιο πρόγραμμα κατασκευής, επέκτασης και 
συντήρησης των δικτύων ύδρευσης, αποχέτευσης και 
των συναφών με αυτά εγκαταστάσεων. 

- Το ετήσιο πρόγραμμα επενδύσεων για το επόμενο 
έτος και τα επόμενα αυτού τέσσερα έτη αναφέροντας 
και το προβλεπόμενο κόστος αυτών. 

- Υποβάλλει τα παραπάνω προγράμματα στον Γενικό 
Διευθυντή σαράντα πέντε (45) μέρες 

πριν από την έναρξη του έτους που αφορούν. 

- Παρέχει εγκαίρως στο Διευθυντή της Δ.Ο.Υ. τα απα¬ 
ραίτητα στοιχεία για τη κατάρτιση του ετήσιου προϋπο¬ 
λογισμού εσόδων και εξόδων. Παρέχει έγκαιρα για κάθε 
επόμενο τρίμηνο στη Δ.Ο.Υ. τις απαραίτητες πληροφο¬ 
ρίες για τις κατά εβδομάδα απαιτούμενες εκταμιεύσεις 
προς αντιμετώπιση των πληρωμών εκτέλεσης των έργων 
του προγράμματος. 

- Ελέγχει τις τεχνικές μελέτες καθώς και τις πιστοποι¬ 
ήσεις των έργων. 

- Παρακολουθεί και ελέγχει τη συμμόρφωση των υπη¬ 
ρεσιών που προΐσταται προς τις αποφάσεις και εντολές 
του Διοικητικού Συμβουλίου και του Γενικού Διευθυντή 
για τις παραγγελίες των αναγκαίων υλικών λειτουργίας 
των εγκαταστάσεων και εκτέλεσης των διαφόρων έργων. 

- Κατανέμει το εργατοτεχνικό προσωπικό που έχει το¬ 
ποθετηθεί στην τεχνική υπηρεσία, μεταξύ των τμημάτων 
αυτής, ανάλογα με τις ανάγκες κάθε τμήματος. 

- Λαμβάνει τα κατάλληλα μέτρα για την ασφάλεια των 
εργαζομένων με τη βοήθεια των αρμοδίων που είναι 
κατά περίπτωση υπεύθυνοι. Τη λήψη αυτών των μέτρων 
πρέπει να εισηγείται προς το Γενικό Διευθυντή. 

- Φροντίζει για τη τήρηση των διατάξεων της εργατικής 
νομοθεσίας εισηγούμενοςτη λήψη μέτρων αρμοδίως. 

- Φροντίζει και αναθέτει στους υπεύθυνους των Τμη¬ 
μάτων του, την ευθύνη της διαφύλαξης των χρησιμοποι¬ 
ούμενων από τις υπηρεσίες τεχνικών μέσων, όπως μη- 

χανημάτων, φορητών εργαλείων, μεταφορικών μέσων, 
επιστημονικών οργάνων, σκευών, επίπλων κ.λπ. 

- Συμμετέχει στις συνεδριάσεις του Δ.Σ. της ΔΕΥΑΚΑ, 
χωρίς δικαίωμα ψήφου. 

Τον ΔιευθυντήΤεχνικής Υπηρεσίας, όταν απουσιάζει ή 
κωλύεται, τον αναπληρώνει κατόπιν απόφασης του Διοι¬ 
κητικού Συμβουλίου, υπάλληλος που έχει τα ίδια τυπικά 
προσόντα διορισμού μ’ αυτόν. 

Το Άρθρο 15ο και με την νέα αρίθμηση 16 
Τμήμα Ύδρευσης - Αποχέτευσης 

Ο Προϊστάμενος του Τμήματος Ύδρευσης προΐσταται 
όλων των γραφείων και συνεργείων του Τμήματός του 
και συντονίζει τις εργασίες τους δίνοντας τις κατάλλη¬ 
λες οδηγίες προς τους υπεύθυνους των γραφείων και 
το λοιπό προσωπικό. 

Επίσης είναι υπεύθυνος: 

- Για τις πράξεις ή και παραλείψεις των οργάνων του 
τμήματός του, απέναντι στον Διευθυντή Τ.Υ. 

- Για την εφαρμογή μέτρων υγειονομικής προστασίας 
του κοινού από το δίκτυο Ύδρευσης. 

- Για την επάρκεια του δικτύου ύδρευσης και τη λήψη 
προσηκόντων μέτρων για τον έλεγχο παρανόμων συν¬ 
δέσεων. 

- Για τον συντονισμό, έλεγχο και κατανομή στα διά¬ 
φορα συνεργεία ανάλογα με τις υπηρεσιακές ανάγκες 
κατόπιν εντολής του Διευθυντή Τ.Υ. το εργατοτεχνικό 
προσωπικό που έχει ορισθεί για το τμήμα. 

- Για την εισήγηση στον Διευθυντή Τ.Υ. της έγκρισης 
των μελετών. 

- Για την εισήγηση αγοράς νέων μηχανημάτων και ερ¬ 
γαλείων. 

- Για την επίβλεψη έργων Ύδρευσης που εκτελούνται 
είτε με αυτεπιστασία είτε με εργολαβία. 

- Για την τήρηση των κανόνων ασφαλείας για το κοινό, 
σε σημεία τεχνικών 'έργων που δεν 

έχουν αποπερατωθεί οι εργασίες από τα συνεργεία. 

- Για την σύνταξη μελετών και την επίβλεψη εργολα¬ 
βιών μικρών έργων ύδρευσης. 

- Γ ια την ενημέρωση των σχεδίων με τις επεκτάσεις και 
τροποποιήσεις των δικτύων ύδρευσης. 

- Για την ομαλή λειτουργία των εξωτερικών υδραγω¬ 
γείων, καταθλιπτικών αγωγών, δεξαμενών, υδροληψιών, 
αεροεξαγωγών, βανών αντλιοστασίων και για την επέ¬ 
κτασή τους, χωρίς να αναμειγνύεται στη λειτουργία τους 
από μηχανολογικής ή ηλεκτρολογικής άποψης. 

- Για τη δημοπράτηση και εγκατάσταση των αγωγών 
εσωτερικού δικτύου διανομής, βάσει μελετών που συ- 
ντάσσονται από το τμήμα μελετών, στο οποίο χορηγούν 
έγκαιρα τα απαραίτητα στοιχεία για τη σύνταξη αυτών. 

- Για τη σύνταξη του προγράμματος εργασίας (βάρ¬ 
διες) όλων των οχημάτων και μηχανημάτων του τμή¬ 
ματός του. 

Τον Προϊστάμενο του Τμήματος Ύδρευσης ανα¬ 
πληρώνει ένας από τους υπεύθυνους των γραφείων 
του τμήματος αυτής, εφόσον διαθέτει τα κατάλληλα 
προσόντα κατόπιν απόφασης του Διευθυντή τεχνικής 
υπηρεσίας. 


Το Άρθρο 45ο και με την νέα αρίθμηση 46 
Πειθαρχικές διαδικασίες 

Τα πειθαρχικά όργανα διακρίνονται σε μονομελή και 
πολυμελή. 

1. Μονομελή όργανα είναι: 

1.1.0 Γενικός Διευθυντής για όλο το προσωπικό. 

1.2. Οι Διευθυντές υπηρεσιών για το προσωπικό που 
υπάγεται στην υπηρεσία τους. 

1.3. Οι Προϊστάμενοι Τμημάτων για το προσωπικό που 
υπάγεται στο τμήμα τους. 

1.4.0 Γενικός Διευθυντής, οι Διευθυντές υπηρεσιών και 
οι Προϊστάμενοι Τμημάτων δικαιούνται να επιβάλλουν 
τις πειθαρχικές ποινές της προφορικής ή γραπτής πα¬ 
ρατήρησης, της έγγραφης επίπληξης και του προστίμου 
μέχρι τις αποδοχές: 

*Δύο ημερών οι Διευθυντές Υπηρεσιών 

*Δέκα ημερών ο Γενικός Διευθυντής. 

2. Το πενταμελές Πειθαρχικό Συμβούλιο που συγκρο¬ 
τείται από τον Πρόεδρο του Δ.Σ. της Δ.Ε.Υ.Α.Χ, ένα μέλος 
του Διοικητικού Συμβουλίου, που ορίζεται από αυτό, τον 
Εκπρόσωπο των Εργαζομένων ,τον Γενικό Διευθυντή 
και τον Διευθυντή της Υπηρεσίας στην οποία ανήκει ο 
εργαζόμενος που παραπέμπεται. 

3. Πολυμελές πειθαρχικό όργανο είναι το Διοικητικό 
Συμβούλιο της Επιχείρησης το οποίο μπορεί να επιβάλ¬ 
λει όλες τις ποινές που προβλέπονται από το άρθρο 43. 
Δηλαδή από την προφορική παρατήρηση μέχρι και την 
οριστική απόλυση. 

4. Το πρόστιμο υπολογίζεται επί των τακτικών απο¬ 
δοχών και παρακρατείται από τον πρώτο μετά την από¬ 
φαση μήνα. 

5. Οι τιμωρημένοι με προσωρινή ή οριστική απόλυση 
τίθενται εκτός πηρεσίας αμέσως μόλις τους κοινοποιηθεί 
η τελεσίδικη απόφαση. 

6. Οι πειθαρχικές παραβάσεις των Διευθυντών υπη¬ 
ρεσιών τιμωρούνται με απόφαση του Διοικητικού Συμ¬ 
βουλίου της Επιχείρησης ύστερα από εισήγηση του Γεν. 
Διευθυντή. 

7. Οι πειθαρχικές παραβάσεις του Γεν. Διευθυντού τι¬ 
μωρούνται με απόφαση του Διοικητικού Συμβουλίου 
της Επιχείρησης ύστερα από εισήγηση του Προέδρου 
τηςΔ.Ε.Υ.Α.Κ.Α. 

8. Το Διοικητικό συμβούλιο μπορεί να εξετάζει πει¬ 
θαρχικά παραπτώματα σε πρώτο βαθμό και σε δεύτερο 
κατόπιν εφέσεως του τιμωρηθέντος. 

9. Για την επιμέτρηση της ποινής λαμβάνεται υπόψη η 
προηγούμενη συμπεριφορά του εργαζομένου, το ύψος 
της υλικής ή ηθικής βλάβης που έχει υποστεί η επιχείρη¬ 
ση, τυχόν υποτροπή ή συρροή παραπτωμάτων. 

10. Σε περίπτωση συρροής παραπτωμάτων επιβάλλε¬ 
ται η ποινή που αντιστοιχεί στο βαρύτερο παράπτωμα. 

Το Άρθρο 50ο και με την νέα αρίθμηση 51 ο. 

Στην παρ. 2 

Απόλυση Τακτικού Προσωπικού 


2* Αν απουσιάσει αδικαιολόγητα από την υπηρεσία 
του επί 25 συνεχείς εργάσιμες ημέρες ή 50 Εργάσιμες 
ημέρες συνολικά μέσα στο ίδιο έτος. 

Το Άρθρο 60ο και με την νέα αρίθμηση 61 ο. 





Τεύχος Β' 995/21.03.2018 

Τελικές Διατάξεις 

Η τροποποίηση του οργανισμού αυτού θα αρχίσει να 
ισχύει αμέσως μετά την έγκρισή του από τα αρμόδια 
όργανα. 

Μετά την έγκριση και την έναρξη ισχύος του δεν κα- 
ταργούνται τα άρθρα που δεν τροποποιούνται. 

Από την απόφαση αυτή προκαλείται δαπάνη 
ύψους 347.592,00 ευρώ για το έτος 2017 που θα κα¬ 
λυφθεί από τους Κ.Α 60.00.000, 60.00.001, 60.01.000, 
60.01.001,60.02.000, 6002.098, 60.03.000 και 60.03.001 
του προϋπολογισμού της Δ.Ε.Υ.Α.Κ.Α. Για τα επόμενα έτη 


προκαλείται ετήσια δαπάνη ύψους 347.592,00 ευρώ, η 
οποία θα προβλέπεται στους αντίστοιχους προϋπολο¬ 
γισμούς. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λαμία, 27 Φεβρουάριου 2018 

Με εντολή Συντονιστή Αποκεντρωμένης Διοίκησης 

Η Αναπληρώτρια Π ροϊσταμένη Τμήματος 

ΔΗΜΗΤΡΑ ΚΟΤΡΩΤΣΟΥ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β'995/21.03.2018 


=Τ 

ΕΘΝΙΚΟ ΤΥΠΟΓΡΑΦΕΙΟ 


Το Εθνικό Τυπογραφείο αποτελεί δημόσια υπηρεσία υπαγόμενη στο Υπουργείο Διοικητικής 
Ανασυγκρότησης και έχει την ευθύνη τόσο για τη σύνταξη, διαχείριση, εκτύπωση και κυκλο¬ 
φορία των Φύλλων της Εφημερίδας της Κυβερνήσεως (ΦΕΚ), όσο και για την κάλυψη των 
εκτυπωτικών αναγκών του δημοσίου (ν. 3469/2006, ΦΕΚ Α' 131). 


1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

• Τα ΦΕΚ σε ηλεκτρονική μορφή διατίθενται δωρεάν στο νννννν.θΙ^Γ την επίσημη ιστο¬ 
σελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην 
ανωτέρω ιστοσελίδα αποστέλλονται επίσης δωρεάν με την υποβολή αίτησης, για την οποία 
αρκεί η συμπλήρωση των αναγκαίων στοιχείων σε ειδική φόρμα. 

• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμή¬ 
μα Πωλήσεων, είτε ταχυδρομικά με την αποστολή αιτήματος παραγγελίας μέσω των ΚΕΠ, είτε 
με ετήσια συνδρομή μέσω του Τμήματος Συνδρομητών. Το κόστος ενός ασπρόμαυρου ΦΕΚ 
από 1 έως 16 σελίδες είναι 1,00 €, αλλά για κάθε επιπλέον οκτασέλιδο (ή μέρος αυτού) προ¬ 
σαυξάνεται κατά 0,20 €.Το κόστος ενός έγχρωμου ΦΕΚ από 1 έως 16 σελίδες είναι 1,50 €, αλλά 
για κάθε επιπλέον οκτασέλιδο (ή μέρος αυτού) προσαυξάνεται κατά 0,30 €. Το τεύχος Α.Σ.Ε.Π. 
διατίθεται δωρεάν. 

• Τρόποι αποστολής κειμένων προς δημοσίευση: 

Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του 
δημοσίου, αποστέλλονται ηλεκτρονικά στη διεύθυνση νν60πΐ3$ΐ6ΐ < .6ΐ@θτ.9 >< με χρήση 
προηγμένης ψηφιακής υπογραφής και χρονοσήμανσης. 

Β. Κατ' εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν 
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς 
δημοσίευση εκτυπωμένα σε χαρτί στο Τμήμα Παραλαβής Δημοσιευτέας Ύλης. 

• Πληροφορίες, σχετικά με την αποστολή/κατάθεση εγγράφων προς δημοσίευση, 
με την πώληση των τευχών και με τους ισχΰοντες τιμοκαταλόγους για όλες τις υπη¬ 
ρεσίες μας, περιλαμβάνονται στην ιστοσελίδα μας. Η ενδεδειγμένη διαδρομή είναι: 
νννννν.θΐ.ςμ/ Φ.Ε.Κ./ Δημοσίευση Κειμένων ή Τεύχη ή Διάθεση ΦΕΚ ή Πώληση ή Συν¬ 
δρομητές. Επίσης μέσω της ιστοσελίδας μας δίδονται πληροφορίες σχετικά με την 
πορεία δημοσίευσης των εγγράφων, με βάση τον Κωδικό Αριθμό Δημοσιεύματος (ΚΑΔ). 
Πρόκειται για τον αριθμό που εκδίδει το Εθνικό Τυπογραφείο για όλα τα κείμενα που πληρούν 
τις προϋποθέσεις δημοσίευσης. 


2. ΕΚΤΥΠΩΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ 

Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημο¬ 
σίου αναλαμβάνει να σχεδιάσει και να εκτυπώσει κάρτες, βιβλία, αφίσες, μπλοκ, μηχανογρα¬ 
φικά έντυπα, φακέλους για κάθε χρήση, κ.ά. Επίσης σχεδιάζει και κατασκευάζει σφραγίδες. 


ΕΠΙΚΟΙΝΩΝΙΑ ΜΕ ΤΟ ΕΘΝΙΚΟ ΤΥΠΟΓΡΑΦΕΙΟ 


Ταχυδρομική Διεύθυνση: Καποδιστρίου 34, τ.κ. 10432, Αθήνα 
ΤΗΛΕΦΩΝΙΚΟ ΚΕΝΤΡΟ: 210 5279000 -ί3χ: 210 5279054 
ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ 
Πωλήσεων: (Ισόγειο, τηλ. 210 5279178 - 180) 

Συνδρομητών: (Ημιόροφος, τηλ. 210 5279136) 

Πληροφοριών: (Ισόγειο, Γρ. 3 και τηλεφ. κέντρο 210 5279000) 
Παραλαβής Δημ.Ύλης: (Ισόγειο, τηλ. 210 5279167,210 5279139) 

Ωράριο για το κοινό: Δευτέρα ως Παρασκευή: 8:00 -13:30 


Ιστοσελίδα: νννννν.θ 1 . 91 · 

Πληροφορίες σχετικά με την λειτουργία 
της ιστοσελίδας: Η6ΐράβ$|ς.6ΐ@6ΐ.9·' 

Αποστολή ψηφιακά υπογεγραμμένων 
εγγράφων προς δημοσίευση στο ΦΕΚ: 

ννεΐ3ΐπ35ΐ6Γ.6ΐ@6ΐ.9·' 

Πληροφορίες για γενικό πρωτόκολλο 
και αλληλογραφία: 9ΐ'3ππτΐ3ΐθί3@θ1.9*' 






















